ai4bharat/Pralekha huggingface dataset:
وزارتِ تعلیم
’ہندوستانی کھلونا میلہ‘ کا انعقاد ورچؤل طریقے سے 27 فروری 2021 سے 2 مارچ 2021 تک کیا جائے گا
حکومت ہند ورچؤل پلیٹ فارم پر 27 فروری 2021 سے 2 مارچ 2021 تک ہندوستانی کھلونا میلہ، 2021 کا انعقاد کر رہی ہے۔ یہ پہل ہندوستان کو کھلونا صنعت کے لیے عالمی مرکز بنانے کے سلسلے میں وزیر اعظم کے نظریے کے مطابق ہے۔
اس میلے کا مقصد ملکی صنعتوں کو فروغ دینے کے لیے حکومت کی طرف سے شروع کیے گئے ”خود منحصر بھارت“ اور ”ووکل فار لوکل“ مہم کے بنیادی موضوعات کو حوصلہ افزائی فراہم کرنا ہے۔ اس کے علاوہ اس کا مقصد تعلیم میں سبھی عمر کے لوگوں کے سیکھنے کے عمل کو خوشگوار بنانے میں کھلونوں کی صلاحیت سے فائدہ اٹھانا ہے۔
دوسری طرف ہندوستانی کھلونا میلہ 2021 کا مقصد ہندوستانی کھلونا صنعت کی ترقی کو آگے بڑھانے کے لیے پالیسی سازوں، کھلونا مینوفیکچررز اور تقسیم کاروں، سرمایہ کاروں، صنعتی ماہرین، ایم ایس ایم ای، کاریگروں، اسٹارٹ-اپ، بچوں، والدین اور اساتذہ کو ایک ساتھ ایک مشترکہ پلیٹ فارم پر لانا ہے، جس سے عالمی مسابقت کو بڑھاوا ملتا ہے۔
میلے کی اہم کشش میں 1000 سے زیادہ ورچؤل اسٹالوں کے ساتھ ورچؤل نمائش، ریاستی حکومتوں کے ذریعہ ویبینار، کھلونوں پر مبنی آموزش سمیت دیگر شعبوں کے ماہرین کے ذریعہ مختلف موضوعات پر پینل مباحثے/ویبیناروں کے ساتھ علمی سیشن، دستکاری مظاہرے، مقابلے، کوئز، ورچؤل ٹورز، پروڈکٹ لانچ وغیرہ شامل ہیں۔ خاص طور پر تعلیم کے شعبے کے لیے، مختلف ماہرین پر مشتمل علمی سیشن میں این ای پی 2020 میں زور دیے جانے والے علاقوں پر توجہ مرکوز کی جائے گی جیسے کھیل پر مبنی اور سرگرمی پر مبنی آموزش، ان ڈور اور آؤٹ ڈور کھیل، تنقیدی سوچ کو فروغ دینے کے لیے پہیلیوں اور گیمز کا استعمال اور مجموعی طور پر سیکھنے کے عمل کو زیادہ پُر کشش اور پُر لطف بنانے کے طریقے۔
بچپن کو خوشگوار بنانے اور کھیل کے ذریعہ سے بچوں کو تعلیم دینے کے لیے نمائش کنندگان میں ہندوستانی تجارتی اداروں کے علاوہ این سی ای آر ٹی، ایس سی ای آر ٹی، سی بی ایس ای کے ساتھ ان کے اسکول اور اساتذہ، آئی آئی ٹی گاندھی نگر، این آئی ڈی اور بچوں کی یونیورسٹی احمدآباد شامل ہیں۔ وہیں اس میلے میں بھارت کے مختلف حصوں سے لاکھوں صارفین کے حصہ لینے کی امید ہے اور اس سے انھیں مختلف نمائش کنندگان کی مصنوعات کو خریدنے کا موقع ملے گا۔
ہندوستانی کھلونا میلہ کے لیے باضابطہ ویب سائٹ اور آن لائن رجسٹریشن آج شروع کیے گئے ہیں۔ https://theindiatoyfair.in/ پر رجسٹر کرکے ورچؤل طریقے سے 27 فروری سے 2 مارچ 2021 تک کھلونا میلہ دیکھا جا سکتا ہے۔
وزارت دفاع
مہاراشٹر اورکرناٹک میں سیلاب سے راحت اوربچاؤ کے کاموں میں ہندوستانی بحریہ کی بے مثال کوششیں
نئی دہلی 09 اگست ۔ گزشتہ چند دنوں میں مسلسل بارش اور نتیجتاََ دریاؤں میں پانی بڑھنے اور باندھوں سے پانی نکلنے کی وجہ سے مہاراشٹر اورکرناٹک کا بہت بڑا حصہ سیلاب سے متاثر ہے ،جس میں شہری اوردیہی دونوں علاقے شامل ہیں ۔ ریاست اور متاثرہ علاقوں کی ضلع انتظامیہ کو مدد فراہم کرانے کے لئے ہندوستانی بحریہ کی مغربی بحری کمان نے زبردست کوششیں کی ہیں۔
خراب موسم اور متاثرہ علاقوں کا بہت بڑا حصہ زیر آب آجانے کے سبب مغربی بحری کمان کی کل 14 بچاؤ ٹیمیں، جن میں گوا بحری علاقے کی پانچ ٹیمیں شامل ہیں، مہاراشٹر اورکرناٹک کے کولھا پور اوربیلگاؤں اور اترکنّڑ اضلاع میں پانچ اگست 2019 سے کام کررہی ہیں۔آج ممبئی سے سانگلی ضلع میں لگائے جانے کے لئے پانچ مزید بچاؤ ٹیمیں روانہ ہوگئی ہیں۔یہ ٹیمیں گوا – ممبئی اور پُنے سے انڈین نیوی ڈورنئیر طیارے اور اے ایل ایچ ہیلی کاپٹروں کے ساتھ ساتھ ہندوستانی فضائیہ کے فورس ایم آئی -17 ہیلی کاپٹروں کے ذریعہ بھی بھیجی گئی ہیں۔جن مقامات پر فضائی سہولت دستیاب نہیں تھی ،وہاں سے سڑک کے ذریعہ بھی کچھ ٹیمیں بھیجی گئی ہیں۔ بحریہ کی بچاؤ ٹیمو ں کے پاس جیمنی ربڑ بوٹ ، لاؤڈ ہیلرس، فرسٹ ایڈ کٹ، لائف جیکٹ اور زندگی بچانے والے بویا ہیں ۔متاثرہ علاقے میں پہنچتے ہیں بچاؤ ٹیموں نے سیلاب میں پھنسے ہوئے لوگوں کونکال کر محفوظ مقامات تک پہنچانے کا کام کیا ہے۔
کولھا پور میں چکھلی گاؤں اور شواجی پل سیلاب سے سب سے زیادہ متاثر ہ علاقوں میں شامل ہیں ، جہاں پر بحریہ کی ٹیموں نے 7 اگست 2019 کو 240 سےزیادہ مرد وخواتین اور بچوں کو بچایا ہے۔بچاؤ کا یہ کام 8 اگست کو بھی پورے دن جاری رہا۔ چکھلی سے کئی سو دیگر افراد کو نکال کر سونتالی اور کولھا پور میں محفوظ مقامات پر پہنچایا گیا ہے ۔ 8 اگست 2019 کو آرے گاؤں ، بالنگا گاؤں اور راجہ پور واڑی میں بھی کچھ ٹیموں نے کام کیا۔
کرناٹک میں 6اگست 2019 کو کاڈرا ڈیم ، کائیگا کے قریب پھنسے ہوئے لوگوں کو بچانے کے لئے ایس پی اتر کنڑ سے مدد کی درخواست کے جواب میں ایک بچاؤ ٹیم کارواڑ بحری علاقے میں پہنچ گئی ہے۔اس ٹیم نے اسی دن آدھی رات تک کام کیا اور یہ 500 لوگوں کو نکال کر محفوظ مقامات تک پہنچانے میں کامیاب ہوئی۔ 7اگست 2019 کو بچاؤ ٹیم مالا پور علاقے میں ہندوواڑہ گئی اور اس نے خواتین ،بچوں اور شدیدبیمار لوگوں کو اولیت دیتے ہوئے بہت سے دیگر لوگوں کو نکال کر محفوظ مقامات تک پہنچایا ۔ایک اور ٹیم بیل گاؤں ضلع میں کوواڈو گاؤں میں بھیجی گئی ۔کرناٹک میں مجموعی طور پر 869 لوگوں کو محفوظ مقامات پر پہنچایاگیا۔
بحریہ کی ٹیمیں جہاں بھی گئیں ان کا گرم جوشی کے ساتھ استقبال کیا گیا ۔یہاں تک کہ مقامی لوگوں نے ان کی بچاؤ کی کوششوں کی کامیابی کے لئے دعائیں بھی کیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ ۔رم
U-3656
(Visitor Counter : 60
وزارت دفاع
وزیر دفاع اور جرمنی کے وزیر دفاع نے دو طرفہ دفاعی تعاون، بالخصوص صنعتی شراکت داری میں اضافہ کرنے کے لیے بات چیت کی
جناب راج ناتھ سنگھ نے ، اترپردیش اور تمل ناڈو دفاعی راہداریوں میں جرمن سرمایہ کاری کی دعوت دی
ہندوستان کی ہنرمند افرادی قوت اور مسابقتی لاگت کے ساتھ ساتھ،جرمنی کی اعلیٰ ٹیکنالوجیاں اور سرمایہ کاری ، تعلقات کو مزید مضبوط کرسکتی ہیں
وزیر دفاع جناب راج ناتھ سنگھ نے 6 جون 2023 کو نئی دلّی میں جرمنی کے وفاقی وزیر دفاع جناب بورس پستوریس کے ہمراہ دو طرفہ بات چیت کی۔ دونوںوزراء نے، دو طرفہ دفاعی تعاون کی جاری سرگرمیوں کا جائزہ لیا اور تعاون کو مزید بڑھانے، خاص طور پر دفاعی صنعتی شراکت داری میں اضافہ کرنے کے طریقے تلاش کئے۔
وزیر دفاع نے دفاعی پیداوار کے شعبے میں ابھرنے والےمواقعوں پر روشنی ڈالی جن میں اترپردیش اورتمل ناڈو میں دو دفاعی صنعتی راہداریوں میں، جرمن سرمایہ کاری کے امکانات بھی شامل تھے۔ ہندوستانی دفاعی صنعت، جرمن دفاعی صنعت کی فراہمی کے سلسلےمیں حصہ لےسکتی ہے اور فراہمی کے سلسلے کی لچک میں حصہ رسدی کرنے کے علاوہ ماحولیاتی نظام کی قدر میں اضافہ کرسکتی ہے۔
جناب راج ناتھ سنگھ نے اس بات پر زور دیاکہ ہندوستان اورجرمنی، مشترکہ اہداف اور طاقت کی تکمیل یعنی ہنرمندی افرادی قوت اورہندوستان سےمسابقتی لاگت نیزجرمنی کی اعلیٰ ٹیکنالوجی اور سرمایہ کاری کی بنیاد پر زیادہ علامتی تعلقات استوار کرسکتے ہیں۔
ہندوستان اور جرمنی کے درمیان سن 2000 سے جامع شراکت داری ہے، اسے 2011 سے حکومت کے سربراہوں کی سطح پر ،بین حکومتی مشاورت کے ذریعے مستحکم کیاجارہا ہے۔
وفود کی سطح کی میٹنگ میں ، دفاعی سکریٹری جناب گریدھر ارمانے اور دفاعی عملےکے سربراہ جنرل انل چوہان سمیت وزارت دفاع کے سینئر افسران نے شرکت کی۔ہندوستان میں جرمنی کی طرف سے وزارت دفاع کے اسٹیٹ سکریٹری جناب بینی ڈکٹ زِمر اور دیگر سینئر حکام کے علاوہ ہندوستان میں جرمنی کے سفیر بھی اس میٹنگ میں موجودتھے۔ 2015 کے بعد جرمنی کے کسی وزیر دفاع کا یہ ہندوستان کا پہلادورہ ہے۔
دو طرفہ ملاقات سے قبل مہمان خصوصی کو تین افواج کا گارڈآف آنر پیش کیا گیا۔
دن کے آخر میں، جناب بورس پستوریس، دفاعی مہارت کی اختراعات  کے زیر اہتمام ایک پروگرام میں،آئی آئی ٹی دلّی میں کچھ ہندوستانی دفاعی اسٹارٹ ا پس کے ساتھ بات چیت کریں گے۔
جرمنی کے وفاقی وزیر دفاع، چارروزہ دورے پر 5 جون کوہندوستان پہنچے ہیں۔ 07 جون کووہ ممبئی کاسفر کریں گےجہاں وہ مغربی بحری کمان کے ہیڈکوارٹر اور میزاگون ڈوک شپ بلڈرز لمیٹڈ کا دورہ کریں گے۔
وزارت دفاع
شنگھائی تعاون تنظیم کی چھٹے ایڈیشن ’’پرامن مشن-2021‘‘ کا اورینبرگ ، روس میں آغاز
نئی دہلی،20ستمبر 2021/ ایس سی او مشق امن مشن کا چھٹا ایڈیشن 2021 روس کی میزبانی میں آج جنوبی مغربی روس کے اورنبرگ شروع ہوا۔ اس مشق کا مقصد ایس سی او کے رکن ممالک کے درمیان قریبی تعلقات کو فروغ دینا اور فوجی رہنماؤں کےکثیر قومی فوجی دستوں کو کمانڈ کرنے کی صلاحیتوں کو بڑھانا ہے۔ ہندستانی فوج اور بھارتی فضائیہ کے 200 مسلح اہلکاروں پر مشتمل ایک ہندستانی فوجی دستہ اس مشق میں شریک ہے۔
افتتاحی تقریب کاآغاز تمام شریک دستوں کی طرف سے ایک شاندار پریڈ سے ہوا۔ فوجی دستوں کو روسی مسلح افواج کے کمانڈر سینٹرل ملٹری ڈسٹرکٹ کرنل جنرل الیکزینڈر پاولوچ لاپین نے خطاب کیا۔ مشق پرامن مشن :2021 شہری ماحول میں عملی  اور ٹیکٹیکل سطح پر مشترکہ طور پر انسداد دہشت گردی کی کاررائیوں پر مبنی ہے۔جس میں ایس سی او کے تمام رکن ممالک کی بری افواج اور فضائیہ کے دستے حصہ لے رہے ہیں۔ آئندہ چند دنوں میں یہ فوجی دستے اپنی مشقوں کو مشترک کریں گے، تربیت لیں گے اور مشقوں کی ٹیکٹیکل ڈرلس کی مشق کریں گےجو حتمی توثیق کی مشق میں اختتام پذیر ہوں گے، جہاں تمام فوجوں اور فضائی افواج کے فوجی مشترکہ طور پر کنٹرول اور مصنوعی ماحول میں آپریشنل مشق یا کارروائی کریں گے۔
ش ح۔ ش ت۔ج
Uno-9198
(Visitor Counter : 178
وزارت خزانہ
بینک کسٹمر کیئر مراکز
نئی دہلی، 8 جولائی / خزانہ اور کمپنی امور کے وزیر مملکت جناب انوراگ سنگھ ٹھاکر نے آج لوک سبھا میں ایک تحریری جواب میں بتایا ہے کہ پردھان منتری جن دھن یوجنا  کا آغاز اس مقصد سے کیا گیا تھا کہ منجملہ دیگر چیزوں کے عوام الناس کو عام طور پر بینکنگ خدمات اور سہولتیں فراہم کرائی جائیں ۔ اسکیم کے تحت تمام تر دیہی اور نیم شہری علاقو ں کو 1.59 لاکھ ذیلی خدمات علاقوں  کے تحت نقشہ بند کیا گیا تھا ، جہاں ایک ایس ایس اے 1000 سے 1500 کنبوں کی ضروریات پوری کرنے کا ذمہ دار ٹھہرایا گیا تھا ۔ 0.33 لاکھ ایس ایس اے بینکوں کی برانچوں کے ذریعہ احاطہ کئے جا چکے ہیں ، 1.26 لاکھ ایس ایس اے ایسے ہیں ، جن پر بینک مِتروں کے ذریعے احاطہ کیا گیا ہے ، بینک میں مالی لین دین سمیت صارفین کو بینکنگ خدمات بھی فراہم کرتے ہیں ۔
جیسا کہ بینکوں کی جانب سے اطلاع فراہم کی گئی ہے ، ریاستِ بہار میں بینکنگ خدمات فراہم کرنے کی غرض سے 10472 ایس ایس اے ایسے ہیں ، جن پر کاروباری خط و کتابت کے ذریعے احاطہ کیا جا چکا ہے ۔
جہاں تک کسٹمر کیئر مراکز کا سوال ہے ، بینکوں کو اجازت دی گئی ہے کہ وہ شکایات کے ازالے کے اپنے میکنزم کے ایک حصے کے طور پر اس طرح کے مراکز قائم کر سکتے ہیں ۔
ریزرو بینک آف انڈیا کے سرکولر مورخہ یکم جولائی ، 2014 ء کے مطابق بینکوں پر لازم ہے کہ وہ کاروباری سہولت کاروں / کوریسپونڈنٹس کے سلسلے میں خطرات کا انتظام کرنے اور بچولیوں وغیرہ کے معاملات سے نمٹنے کے لئے ٹیکنا لوجی پر مبنی حل نکالیں کیونکہ اس سلسلے میں خاطر خواہ طور پر ساکھ کا سوال مضمر ہوتا ہے اور قانونی اور عملی خطرات بھی لاحق ہوتے ہیں ۔
اس کے علاوہ ، بینکوں کو ہدایت دی گئی ہے کہ وہ شکایات کے ازالے کی مشینری بھی قائم کریں تاکہ خدمات میں سقم سے متعلق شکایات کا ازالہ ہو سکے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2928
(Visitor Counter : 43
وزیراعظم کا دفتر
وزیر اعظم نے ’ایگزام واریئرس‘ کتاب سے ماخذ امتحانات کی تیاری کے دوران والدین کے تعمیری کردار پر دلچسپ تالیف ساجھا کی
وزیر اعظم جناب نریندر مودی نے ایگزام واریئرس کتاب سے ماخذ امتحانات کی تیاری کے دوران والدین کے کردار پر چند باتیں ساجھا کی ہیں۔
narendramodi_in کے ٹوئیٹ کو ساجھا کرتے ہوئے، وزیر اعظم نے ٹوئیٹ کیا؛
’’امتحانات کی تیاری کے دوران والدین کے تعمیری کردار پر ایک دلچسپ تالیف۔ # ایگزام واریئرس‘‘
کیمیکلز اور فرٹیلائزر کی وزارت
وی این دت نے نیشنل فرٹیلائزرس لمٹیڈ کے چئیر مین اور مینجنگ ڈائریکٹر کا عہدہ سنبھالا
نئیدہلی03 جون 2020۔نیشنل فرٹیلازرس لمٹیڈ – این ایف ایل کے ڈائریکٹر  جناب وریندرناتھ دت نے آج کمپنی کے چیئر مین اور مینجنگ ڈائریکٹر کا اضافی عہدہ سنبھال لیا ہے۔جناب دت اکتوبر 2018 سے ڈائریکٹر  کی حیثیت سے کمپنی کے ساتھ وابستہ ہیں۔
جناب دت کے پاس فرٹیلائزر کی صنعت کے علاوہ اہم مرکزی سیکٹر کی سرکاری کمپنیوں  مثلاََ جی اے آئی ایل اور اواین جی سی کے ساتھ 35 سال سے زائد کا وسیع پیشہ ورانہ تجربہ ہے۔ نیشنل فرٹیلائزرس لمٹیڈ  میں شمولیت اختیار کرنےسے قبل وہ جی اے آئی ایل  لمٹیڈ کے ایگزیکٹو ڈائریکٹر تھے ، جہاں انہوں نے کارپوریٹ حکمت عملی اور منصوبہ بندی کے علاوہ کمپنی کے کل ہند مارکیٹنگ آپریشن کو دیکھنے کے فرائض انجام دئے ۔وہ بورڈ آف مہانگر گیس لمٹیڈ ، ممبئی میں بھی ڈائریکٹرکے عہدے پرفائز رہ چکے ہیں ۔
جناب دت 1995 میں جی اے آئی ایل جوائن کرنے سے قبل او این جی سی کے ساتھ دس برس تک وابستہ رہے تھے۔
نیشنل فرٹیلائزرس لمٹیڈ  کے ڈائریکٹر  کی حیثیت سے کمپنی کے کھادوں کی فروخت میں پائیدار ترقی کا سہرا جناب دت کے سر ہے۔انہوں نے کمپنی کے کھادوں کی فروخت کو 18-2017 میں 43 لاکھ میٹرک ٹن سے بڑھاکر 20-2019 میں 57 لاکھ میٹرک ٹن تک پہنچادیا ۔ ا س طرح سے پچھلے دو برسوں میں 32 فیصدکا اضافہ درج کیا گیا۔اس مدت کے دوران این ایف ایل نے کھادوں کی صنعت میں ملک گیر سطح پر اپنی جگہ حاصل کرلی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م ع۔رم
U-3013
(Visitor Counter : 150
وزارتِ تعلیم
ذہین غیر مقیم ہندوستانیوں کو بھارت میں واپس آکر بھارتی اداروں میں اپنی تحقیق پر کام کرنے کے لئے راغب کرنے کی غرض سے متعدد اقدامات کئے گئے ہیں : انسانی وسائل کی ترقی و فروغ کے وزیر
نئی دہلی، 25 جولائی / انسانی وسائل کی ترقی و فروغ کے وزیر ڈاکٹر رمیش پوکھریال ‘ نشنک ’ نے آج راجیہ سبھا میں ایک تحریری جواب میں بتایا ہے کہ حکومت نے نہ صرف یہ کہ ملک کے مقتدر تعلیمی اداروں سے فارغ التحصیل ہونے والے طلباء کو یہیں آگے تعلیمی کوششیں جاری رکھنے کے لئے روکنے کا عہد کر رکھا ہے بلکہ اس سلسلے میں غیر مقیم بھارتی افراد کو بھی غیر ممالک سے واپس ملک میں لانے کا ارادہ کر رکھا ہے ۔ از حد باصلاحیت محققین کو بھارتی اداروں میں اپنا کام مکمل کرنے کے لئے راغب کرنے کی غرض سے متعدد اقدامات کئے گئے ہیں ، جن میں فیکلٹی ری چارج پروگرام یعنی اساتذہ کی تعداد کو پُر کرنا ، سی وی رمن پوسٹ ڈاکٹورل فیلو شپ اسکیم ، جو یو جی سی نے چلا رکھی ہے ، رامانوجن فیلو شپ ، جے سی بوس فیلو شپ ، سورن جینتی فیلو شپ ، ینگ سائنٹس پروجیکٹ ایوارڈ ، سائنس و ٹیکنا لوجی کے محکمے کے ذریعے خواتین سائنٹس اسکیم اور راما لنگا سوامی از سر نو داخلہ فیلو شپ ، جو محکمۂ بایو ٹیکنا لوجی کی اسکیم ہے ، جیسے اقدامات شامل ہیں ۔ انسانی وسائل کی ترقی و فروغ کی وزارت نے اکیڈمک نیٹ ورک کے لئے عالمی پہل قدمی  شروع کر رکھا ہے ، جس کا مقصد یہ ہے کہ بیرون ملک سے سائنس دانوں اور صنعت کاروں کے با صلاحیت گروپ کو یہاں آنے کے لئے راغب کیا جائے ۔ ان میں بھارت نژاد افراد بھی شامل ہیں تاکہ بھارت کی موجودہ تعلیمی وسائل کو مالامال اور مستحکم بنایا جا سکے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3425
(Visitor Counter : 38
جدید اور قابل تجدید توانائی کی وزارت
آئی آرای ڈی اے نے 2022کی پہلی سہ ماہی کے مالیاتی نتائج کا اعلان کیاہے
مالی سال 22-2021کی پہلی سہ ماہی میں 197.20کروڑروپے مقابلے پی بی ٹی 72فیصد بڑھ کر 340کروڑروپے ہوگیاہے
مالی سال 22-2021کی پہلی سہ ماہی میں 4.77فیصد کے مقابلے این پی ایز میں 2.92فیصد کی کمی درج کی گئی ہے
نئی اورقابل تجدید توانائی کی وزارت  کے تحت ہندوستان کی قابل تجدیدتوانائی کی ترقیاتی ایجنسی نے آج 30جون ،2022کو ختم ہونے والی پہلی سہ ماہی کے آڈٹ شدہ مالیاتی نتائج کا اعلان کیاہے ۔ کمپنی نے 339.86کروڑروپے کے پروفٹ بیفورٹیکس یعنی ٹیکس سے پہلے منافع  کو پوسٹ کیاہے ۔ جو گذشتہ مالی سال کی پہلی سہ ماہی میں 197.20کروڑروپے کے مقابلے 72فیصد زیادہ ہے ۔مالی سال 22-2021میں 4.77فیصد کے مقابلے مالی سال 23-2022کی پہلی سہ ماہی میں آئی آرای ڈی اے کے خالص نان –پرفارمنگ اسیٹس میں 2.92فیصد کی کمی درج کی گئی ہے ۔ جو سال بہ سال 29فیصد کی نمایاں کمی ہے ۔
مالی سال 22-2021کی پہلی سہ ماہی کے دوران اسی مدت کے مقابلے مالی سال 23-2022کی پہلی سہ ماہی کی جھلکیاں حسب ذیل ہیں ۔
- ٹیکس سے پہلے منافع :197.91کروڑروپے کے مقابلے 339.86کروڑروپے 
- ٹیکس کے بعد منافع :189.63کروڑروپے کے مقابلے 225.96کروڑروپے 
- مجموعی آمدنی: 702.17 کروڑروپے کے مقابلے 786.19کروڑروپے 
- مجموعی مالیت : 3163.42 کروڑروپے کے مقابلے 5513.92کروڑروپے 
- لون بک :26673.38کروڑروپے کے مقابلے 32679.32کروڑروپے 
- قرض کی تقسیم :665کروڑروپے کے مقابلے 852.47کروڑروپے 
- خالص این پی ایز : 4.77فیصد کے مقابلے 2.92فیصد تک کی کمی 
- مجموعی این پی ایز :8.11فیصدکے مقابلے 5.33فیصد تک کی کمی 
آئی آرای ڈی اے کے چیئرمین اور منیجنگ ڈائریکٹر جناب پردیپ کمارداس نے کہاکہ آئی آرای ڈی اے نے نہ صرف اب تک سب سے زیادہ 339.86 کروڑکا سہ ماہی پی بی ٹی حاصل کیاہے ۔ بلکہ مجموعی این پی اے میں نمایاں کمی بھی درج کی گئی ہے جو کسی بھی ایم بی ایف سی کے لئے بڑی کامیابی ہے ۔
آئی آرای ڈی اے کے سی ایم ڈی نے اس بات کواجاگرکیا کہ آئی آرای ڈی اے کی ٹیم کے تعاون کے بغیریہ کامیابی ممکن نہیں بنائی جاسکتی ۔ انھوں نے تمام ملازمین کی سخت محنت اورمدد کے لئے شکریہ اداکیا۔ انھوں نے بجلی ، نئی اورقابل تجدید توانائی کے مرکزی وزیرجناب آرکے سنگھ اور نئی اورقابل تجدید توانائی ، کیمیاوی اورکھاد کے مرکز ی وزیرمملکت جناب بھگواناتھ کھوباکی مسلسل رہنما ئی اور مدد کے لئے شکریہ اداکیا۔ جناب داس نے ایم این آرای کے سکریٹری اوردیگرافسران اور دائریکٹرس بورڈ کی طرف سے کمپنی کو مل رہی حمایت پر اظہارتشکر کیا۔
وزارت خزانہ
تمل ناڈو میں ڈائریکٹوریٹ آف ریونیو انٹیلی جنس  اور انڈیا کوسٹ گارڈز  نے 20.21 کروڑ روپے کی مالیت کا 32 کلو سونا ضبط کیا
ڈائریکٹوریٹ آف ریونیو انٹیلی جنس  نے ایک مشترکہ کارروائی میں انڈین کوسٹ گارڈ ، منڈاپم اینڈ رام ناڈ کسٹمز، پریوینٹیو ڈویژن کی مدد سے ماہی گیری کی دو کشتیوں کو روک کر 20.21 کروڑ روپے کی مالیت کا 32.869 کلو سونا ضبط کیا جو سری لنکا سے ساحل کے راستے غیر قانوننی طور پر ہندوستان لایا گیا تھا۔
ڈی آر آئی، چنئی کی طرف سے مخصوص خفیہ معلومات حاصل کی گئی تھی کہ سری لنکا سے غیر ملکی سونا رامناڈ  میں واقع ویدھلائی ساحل کے ذریعے ماہی گیری کی کشتیوں کے ذریعے مختلف گروہوں کے ذریعے اسمگل کیا جا رہا ہے۔ ڈی آر آئی افسران نے اسی مناسبت سے آئی سی جی کی مدد سے بڑے پیمانے پر ساحلی نگرانی کے دوران مشتبہ ماہی گیر کشتیوں کی نشاندہی کی۔
30 مئی 2023 کی صبح ڈی آر آئی افسران اور کوسٹ گارڈ افسران کی ایک ٹیم نے سمندر میں پیچھا کرنے کے بعد مشتبہ ماہی گیری کی کشتیوں میں سے ایک کو روک لیا۔مداخلت کے دوران ماہی گیری کی کشتی پر سوار لوگوں نے ممنوعہ پارسل سمندر میں گرا دیا۔ 11.6 کلو گرام غیر ملکی سونے کا ممنوعہ پارسل کوسٹ گارڈ کے ماہر غوطہ خوروں کی مدد سے سمندرکی تہہ سے نکالا گیا جس کی مالیت 7.13 کروڑ روپے ہے۔ اس کے بعد وہ سونا اسمگلنگ کے لیےاستعمال ہونے والی کشتی سمیت ضبط کر لیا گیا۔
30 مئی 2023 کی رات میں، ایک دوسری مشتبہ ماہی گیر کشتی کی شناخت کے بعد ڈی آر آئی افسران ہندوستانی کسٹم کی گشتی کشتی پر سوار ہوئے اور مشتبہ ماہی گیری کی کشتی کے قریب پہنچے اور دور سے دیکھا کہ کشتی پر سوار لوگ ساحل پر منتظر دو لوگوں کو پارسل دے رہے ہیں۔ ہندوستانی کسٹمز کی کشتی کو سمندر کے کنارے سے تیزی سے ان کے قریب آتے دیکھتے ہی دونوں پارسل وسول کرنے والوں نے اسمگل شدہ سونے کے ساتھ تیزی سے اندھیرے میں فرار ہونے کی کوشش کی۔ اہلکاروں نے اندھیرے میں ہی ان لوگوں کا پیچھا کیا اور بالآخر پکڑ لیا۔
پکڑے جانے والوں کی جانچ پڑتال پر ان کے جیکٹ کے اندر سے بھی آٹھ پیکٹ ملے۔ تفصیلی جانچ کے نتیجے میں ان لوگوں کے پاس سے 21.269 کلو گرام غیر ملکی سونا برآمد ہوا جس کی قیمت 13.08 کروڑ روپے ہے۔ سونے کو کشتی اور ایک دو پہیہ گاڑی سمیت ضبط کیا گیا جو سونے کی اسمگلنگ کے لیے استعمال کیا جاتا تھا
مزید تحقیقات کا سلسلہ جاری ہے۔
جل شکتی وزارت
پانی کی قلت سے دوچارشہر
ملک کے کسی بھی خطے میں پانی کی اوسطاًسالانہ دستیابی ، زیادہ ترآبی موسمیاتی اورارضیاتی عوامل پرمنحصرہوتی ہے اور اس قسم کے پانی کے وسائل کے ڈیٹا کا طاس کے لحاظ سے تجزیہ کیاجاتاہے ۔ فی شخص پانی کی دستیابی ، ملک کی آبادی پر منحصر ہوتی ہے جب کہ آبادی میں اضافے کی وجہ سے پانی کی دستیابی میں کمی ہورہی ہے ۔اس کے ساتھ ہی آراضی اوربارش کی مقدارمیں بہت زیادہ کمی وبیشی سے متعلق وجوہات کے سبب ، ملک کے بعض خطوں کو پانی کی قلت کاسامنا کرنا پڑسکتاہے ۔ سال 2011میں پانی کی فی کس اوسط سالانہ دستیابی کا 1545کیونک میٹرکے طورپرتجزیہ کیاگیاہے ، اس کے علاوہ وہ ‘‘بھارت میں پانی کی دستیابی کا ازسرنو تجزیہ ’’ کے مطالعہ کی بنیاد پر ، پانی کی اوسطاًسالانی فی کس دستیابی ، سال 2021میں 1486کیوبک میٹراورسال 2031میں 1367کیوبک میٹررہنے کا حساب لگایاگیاہے ۔ 1700کیوبک میٹرس سے کم سالانہ فی کس پانی کی دستیابی کو پانی کی قلت والی صورتحال سمجھاجاتاہے ۔
اس کے علاوہ زیرزمین پانی ، ایک پھرسے بھرجانے والی وسیلہ ہے جس میں بارش اوردوسرے ذرائع سے وقتافوقتا پانی جمع ہوتا رہتاہے ۔ بعض مقامات پرایک سال میں زیرزمین پانی کی نکاسی ، سال بھرمیں پھرسے بھرجانے والے وسیلے سے زیادہ ہوتی ہے جس کے نتیجے میں زیرزمین پانی کے وسیلے کا ضرورت سے زیادہ استحصال ہوجاتاہے اوراس نتیجے میں پانی کی مقدار میں تخفیف ہوجاتی ہے ۔ البتہ پانی کا بہت زیادہ استحصال ایک قابل منقلب عمل ہے اور اس صورتحال کو پانی جے جامع بندوبست کے ذریعہ قابومیں کیاجاسکتاہے ۔ملک کے ان بڑے شہرو ں میں ، جوپانی کے بندوبست سے متعلق مناسب اقدامات پرعمل کررہے ہیں ، سال 2030تک زیرزمین پانی ختم نہیں ہوگا ۔ کیونکہ زیرزمین پانی ، ایک پھرسے جمع ہوجانے والا وسیلہ ہے اوروقتافوقتا ہونےوالی بارش کے ذریعہ زیرزمین پانی جمع ہوتارہتاہے ۔ اس لئے بارشیں ہونے کی وجہ سے ہمیشہ بھی زیرزمین پانی پھرسے اکٹھا ہوتارہے گا۔
پانی ایک ریاستی معاملہ ہے اسی لئے ، پانی کو محفوظ رکھنے ، اس میں اضافہ کرنے اورپانی کے وسائل کے موثر بندوبست سے متعلق اقدامات ، بنیادی طورپر متعلقہ ریاستی سرکاریں ہی کرتی ہیں ریاستی سرکاروں کی کوششوں میں معاونت کی غرض سے ، مرکزی حکومت ، مختلف اسکیموں اورپروگراموں کے ذریعہ انھیں تکنیکی اورمالی امداد فراہم کرتی ہیں ۔ مرکزی حکومت کی جانب سے ملک میں قدرتی وسائل کے تحفظ کاخاص خیال رکھتے ہوئے اورمقامی ماحولیاتی توازن کو قائم رکھتے ہوئے ، زیرزمین پانی کے بندوبست کی غرض سے کئے گئے اہم اقدامات کی تفصیلات یوآرایل پردستیاب ہے ۔
http://jalshakti-dowr.gov.in/sites/default/files/Steps%20taken%20by%20the%20Central%20Govt%20for%20water_depletion_july2022.pdf
جل شکتی کے وزیرمملکت جناب بشیشور تودو نے آج راجیہ سبھا میں ایک تحریری جواب میں یہ اطلاع فراہم کی ہے ۔
وزارت دفاع
بھارتی کوسٹ گارڈ کی بچاؤ کارروائیوں سے اڈیشہ کے ساحل پرشدید گردابی طوفان ‘یاس ’ کے سبب مٹی کے تودے گرنے سے بہت سی جانیں بچائی جاسکیں
نئی دہلی ،62؍مئی :احتیاطی تدابیر کے ایک حصے کے طورپر ، آئی سی جی نے گہرے سمندرمیں جانے والی 265ماہی گیری کشتیوں کی بحفاظت واپسی کو یقینی بنایا۔ مزید برآں جیساکہ مشورہ دیاگیاتھا ، اڈیشہ اورمغربی بنگال کے ساحل پرلنگرخانے پرجہازوں نے محفوظ پناہ لے رکھی ہے اورسنگل پوائنٹ مورنگ  کارروائی معطل کردی گئی ہے ۔ کسی بھی مرچنت شپ  سے کسی قسم کے نقصان کی اطلاع موصول نہیں ہوئی ہے ۔
طوفان کے بعد پیداہونے والے حالات سے نمٹنے کے لئے آئندہ اقدامات کے تحت آئی سی جی کے تمام ساحلی ، سمندری اورہوابازی یونٹس مشرقی سمندری حدود پر ایک اعلیٰ تیاری برقراررکھے ہوئے ہیں۔ آئی سی جی کے تین جہاز ، جوممکنہ تلاشی اوربچاؤ مہموں کے لئے اسٹرٹیجکلی سمندرپرتعینات تھے ، ساحلی صورت حال کاجائزہ لینے اور علاقے کی سینٹائزنگ اور صفائی ستھرائی کے لئے اڈیشہ اورمغربی بنگال کے ساحلوں کی جانب پہنچ رہے ہیں ۔
مغربی بنگال کی حکومت کی درخواست پر، آی سی جی نے مدد کے لئے اپنی ڈیزاسٹرریلیف ٹیمیں  دگہ اورکونٹائی میں تعینات کردی ہیں ۔ ہندوستانی کوسٹ گارڈ کی ایئرکشن گاڑی نے مغربی بنگال کے نیاچارہ پھنسے ہوئے تقریبا 100افراد کوبچایاہے ۔امدادی کارروائیاں جاری ہیں ۔ آئی سی جی کی ڈیزاسٹر رسپانس ٹیم نے کونٹائی میں مقامی افراد کی انخلاء میں بھی مدد کی ہے ۔ دیگر آئی سی جی ڈی آر ٹی بھی انفلیٹیبل بوٹس ، لائف بوائز اورلائف جیکٹس کے ساتھ پورے مغربی بنگال اوراڈیشہ کے ساحل پرتعینات ہیں اورضرورت کے مطابق حکام کی جانب سے اٹھائے گئے اقدام کے لئے تیارہیں ۔ میڈیکل ٹیموں اوریمبولینسوں کو بھی تیزی سے متحرک کرنے کے لئے اسٹینڈ بائی /تیاررکھاگیاہے ۔
سمندرمیں کشتیوں ، جہازوں ، مقررہ پلیٹ فارم اوردیگر اثاثوں کی حفاظت کو یقینی بنانے کے لئے ریاستی انتظامیہ ، مقامی حکام ، آئیل رگ آپریٹرس ، جہازرانی ماہی گیری کے حکام ، ماہی گیر تنظیموں اوردیگر اسٹیک ہولڈروں کے ساتھ قریبی رابطے اورہم آہنگی برقراررکھے ہوئے ہیں ۔
زراعت اور کاشتکاروں کی فلاح و بہبود کی وزارت
30؍جون 2019 کی تاریخ تک 1.64 کروڑ سے زائد کسانوں نے ای-نیم پلیٹ فارم پراپنا اندراج کرایا ہے: وزیر زراعت
نئی دہلی،09؍جولائی۔ 14؍ اپریل 2016 کو حکومت ہند کے ذریعے شروع کئے گئے نیشنل ایگریکلچر مارکیٹ  کاتصور ایک ملک گیر الیکٹرانک تجارتی پلیٹ فارم کی حیثیت سے کیا گیا تھا۔ اس کا مقصد شفافیت سے بھرپور مسابقتی قیمت کے دریافت کا آن لائن ا نظام قائم کرنا تھا تاکہ کسانوں کو اپنی پیداوار کےلئے مناسب قیمت حاصل کرنے میں آسانی ہو سکے۔ 16 ریاستوں اور 2 مرکز کے زیر انتظام علاقوں کے 585 تھوک منظم بازاروں کو ای-نیم پلیٹ فارم کے ساتھ مربوط کیاگیا۔
30؍جون 2019 کی تاریخ تک 1.64 کروڑ سے زائد کسانوں اور 1.24لاکھ سے زائد تاجروں نے ای-نیم پلیٹ فارم پر اپنا اندراج کرایا ہے۔ مزید براں 30؍جون 2019 کی تاریخ تک ای-نیم پلیٹ فارم پر 71069کروڑ روپے کی کُل مالیت کے 25876016 میٹرک ٹن سامانوں کی تجارتی لین دین ریکارڈ کی گئی۔
ملک میں شروع کردہ زراعت پر مبنی تجارتی پورٹل کی تفصیلات اس طرح ہیں:
- حکومت ہند کے ذریعے 14؍اپریل 2016 کو ایک آن لائن تجارتی پورٹل نیشنل ایگریکلچر مارکیٹ  کی شروعات کی گئی۔
- زرعی مارکیٹنگ کے محکمہ، حکومت راجستھان کے ذریعہ 2؍فروری 2016 کو راجستھان انٹیگریٹ منڈی مینجمنٹ سسٹم  کا آغاز کیا گیا۔
- کرناٹک کا ‘‘یونیفائیڈ مارکیٹ پلیٹ فارم ’’ کے نام سے اپناالیکٹرانک پلیٹ فارم ہے۔ یو ایم پی کاکام کاج فروری 2014 سے شروع ہوا۔
- مہاراشٹر نے 2014 سے ریاست کے اے پی ایم سی میں کمپیوٹرائزڈ نیلامی نظام  کو نافذ کر رکھا ہے۔
ای-نیم اسکیم کے تحت مستفید ہوئے کسانوں کی تعداد ریاست وار اس طرح ہے:
ای-نیم اسکیم کے تحت مستفید ہوئے کسانوں کی تعداد ریاست کے لحاظ سے
|
|
اپریل ؍2016 تا 15؍جون 2019 کے دوران مندرج اور مستفید ہوئے کسانوں کی تعداد
|
|
نمبرشمار
|
|
ریاست
|
|
مندرج کسانوں کی تعداد
|
|
مستفید ہوئے کسانوں کی تعداد
|
|
1
|
|
آندھراپردیش
|
|
1425025
|
|
1123085
|
|
2
|
|
چنڈی گڑھ
|
|
7106
|
|
6801
|
|
3
|
|
چھتیس گڑھ
|
|
134715
|
|
122678
|
|
4
|
|
گجرات
|
|
864970
|
|
432457
|
|
5
|
|
ہریانہ
|
|
2716608
|
|
1765449
|
|
6
|
|
ہماچل پردیش
|
|
118248
|
|
96747
|
|
7
|
|
جھارکھنڈ
|
|
77171
|
|
2142
|
|
8
|
|
مدھیہ پردیش
|
|
3009991
|
|
1080704
|
|
9
|
|
مہاراشٹر
|
|
1134993
|
|
281022
|
|
10
|
|
اڈیشہ
|
|
52597
|
|
9949
|
|
11
|
|
پڈوچیری
|
|
10580
|
|
11482
|
|
12
|
|
پنجاب
|
|
210423
|
|
125270
|
|
13
|
|
راجستھان
|
|
1305896
|
|
595625
|
|
14
|
|
تمل ناڈو
|
|
201311
|
|
86510
|
|
15
|
|
تلنگانہ
|
|
1815595
|
|
1537989
|
|
16
|
|
اترپردیش
|
|
3296625
|
|
722980
|
|
17
|
|
اتراکھنڈ
|
|
47525
|
|
29765
|
|
18
|
|
مغربی بنگال
|
|
12714
|
|
2801
|
|
کُل تعداد
|
|
1,64,42,093
|
|
80,33,456
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک سوال کے تحریری جواب میں یہ اطلاع فراہم کی
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U- 2962
(Visitor Counter : 54